സബ് രജിസ്ട്രാര് ഓഫീസ് ഇപ്പോഴും വാടകക്കെട്ടിടത്തില്: ഇന്ന് കോണ്ഗ്രസ് ധര്ണ പൂവാര്: കാഞ്ഞിരംകുളം സബ് രജിസ്ട്രാര് ഓഫീസിന്റെ ഉദ്ഘാടനം കഴിഞ്ഞ് 11 മാസം കഴിഞ്ഞിട്ടും വാടകക്കെട്ടിടത്തില് പ്രവര്ത്തനം തുടരുന്ന നടപടിക്കെതിരെ കോണ്ഗ്രസ് മണ്ഡലം കമ്മിറ്റിയുടെ നേതൃത്വത്തില് പ്രതിഷേധ ധര്ണ നടത്തുന്നു. ധര്ണ എം. വിന്സെന്റ് എം.എല്.എ ഉദ്ഘാടനം ചെയ്യും. നിലവില് 16,523 രൂപ പ്രതിമാസം വാടക നല്കിയാണ് സബ് രജിസ്ട്രാര് ഓഫീസ് പ്രവര്ത്തിക്കുന്നത്. ഉദ്ഘാടനം കഴിഞ്ഞിട്ടും ഓഫീസ് മാറ്റാത്തത് കാരണം ഒന്നേമുക്കാല് ലക്ഷം രൂപ ഇതുവരെ സര്ക്കാര് വാടകയിനത്തില് നല്കിയിട്ടുണ്ട്. പുതിയ ഓഫീസ് പ്രവര്ത്തിപ്പിച്ചിരുന്നുവെങ്കില് ഈ തുക ലാഭിക്കാമായിരുന്നു. കിഫ്ബി ഫണ്ട് ഉപയോഗിച്ച് നിര്മ്മിച്ച കെട്ടിടം 2020 ഒക്ടോബര് 16ന് മുഖ്യമന്ത്രി ഓണ്ലൈനായി ഉദ്ഘാടനം നിര്വഹിച്ചത്. നിലവിലെ ഓഫീസില് സ്ഥലപരിമിതിയുണ്ട്. റെക്കാഡുകള് സൂക്ഷിക്കാനുള്ള സൗകര്യവുമില്ല. പുതിയ ഓഫീസില് റിക്കാര്ഡുകള് സൂക്ഷിക്കാനുള്ള കോംപാക്ടര് റാക്കും, കുടിവെള്ള കണക്ഷനും നാളിത് വരെയായിട്ടും നല്കാത്തത് സര്ക്കാരിന്റെ അനാസ്ഥയാണെന്ന് എം. വിന്സെന്റ് എം.എല്.എ കുറ്റപ്പെടുത്തി.